Technology/ksh

deiht en Reih vun Meddele aanbeede, di Üsch helpe, Ühr Övversäzonge flöcker un akkoraater ze maache. Loor donoh en dä Aanleidong för et Övversäze un alljemeine Dokemäntazjuhn, doh fengks De mih Saache övver et Projramm, wat Der beim Övversäze hellef, un dat es nit blooß för hehe dat Wiki jedaach, et paß emmer.

Hülp beim Övversäze
De eifachste Hülp bem Övversäze es jraad en Versammlong vun Enfomazjuhne.


 * Övversäzonge en ander Schprohche
 * Do kanns Der jede Schprohch un esu vill Schprohche ußsööke, wi De aanjezeisch krijje wells, wann De aam Övversäze bes. Di Övversäzunge en di Schprohche wääde aanjezeisch, wann se ald doh sin. Övversäzonge en verwandte Schprohche künne Der en Idee jävve övver Wööter un der Sazbou. Udder et hellef Der, jät ze liehre övver di ander Schprohche!


 * Dokementazjohn för dat Täxschtöck
 * Projramme han esu en schwierije Täxschtöcker, di schlääsch ze verschtonn sin, sellvs wam_mer der Zosammehang kännt. Künnt joot sin, dat Täxschtöcker ald en Dokementazjohn dobei han, di wigger hellef. Wann dat nit esu sinn sullt, donn mir Üsch hellfe, se ze krijje. Donn Ding Frooch op uns Sigg för Support schrieve. De Dokementazjohn verzällt Der jet övver dat Täxschtöck, ov et en Övverschreff es, udder ene Knopp, wat de Plaazhallder bedügge, un wat De söns beim Övversäze weße moß.


 * Pröfonge vun der Forrem und der Syntax
 * Mer han einfache Pröfonge enjebout, di klein Fählersche finge: verjäße un verkehte Plaazhallder, kapott HTML, un Klammere, di nit en Paare opträdde. Beim Aanzeije määd esu jet öff ene zemmlijje Driß, un et es joot, dat fröh ze fenge.

Täschnesch Hülp beim Övversäze
Mer künne och der teschnesche un wesseschafflijje Fottschrett en de Enfomaatek un de Schprohche ier Täschnollojih aanwände:


 * Övversäzungs_Schpeischer
 * Mer bruche de Projramme vum translate toolkit. Dä Övversäzungs_Schpeischer hellef Der, Övversäzzunge einheitlescher ze maache un flöcker met ähnlijje Täxschtöcker un Nohreeschte fähdesch ze wähde, un och wann sesch jät widerholle deiht.


 * Yandex un Microsoft ier Övversäzere
 * Och Vörschlääsch vum Yandex Övversäzer udder vun de Ferma Microsoft ierem Övversäzungsprojramm künne jebruch wähde, wann Ding Schprohch doh dobei es. Et es nit mih nüüdessch, di automattesche Maschihne-Övversäzong sällver erövver ze kopehre, weil se ald vun Aanfang aan aan de reschtejje Schtäll ennjebländt es.